b'\n_START_ARTICLE_\nPragmatika\n_START_PARAGRAPH_\nPragmatika ali raboslovje je veja jezikoslovja in komunikacijske teorije. Ukvarja se z rabo oziroma s funkcioniranjem nekega sporo\xc4\x8dila v procesu komunikacije glede na situacijo, potrebe, pri\xc4\x8dakovanja, vloge tistih, ki sodelujejo oz. so v komunikacijo vpleteni. Biti pragmati\xc4\x8dno kompetenten pomeni biti sposoben pravilno proizvajati in ustrezno interpretirati neko jezikovno dejstvo v skladu s situacijo, v kateri komunikacija poteka._NEWLINE_Pragmatika je veda ali perspektiva/na\xc4\x8din/pristop, s katerim preu\xc4\x8dujemo rabo jezika na razli\xc4\x8dnih ravneh. Chati, vljudnost, menjavanje vlog, so teme ki so vezane na pragmalingvistiko. Besedilo se mora obravnavati z vidika konverzacijske analize, prav tako pa mora\xc5\xa1 biti pozoren na izbiro izraznih sredstev glede na kontekst. Dva klju\xc4\x8dna koncepta pragmatike sta proces izbiranja in pa kontekst. Kajti sredstva, ko izbiramo, ko posku\xc5\xa1amo vplivati na naslovnika, so pogojena s kontekstom, in sicer s kontekstom tvorca in kontekstom naslovnika. In ta dva konteksta nista nikoli enaka._NEWLINE_Torej pragmatika je pristop, ki na nek na\xc4\x8din osmisli sitem, torej opazuje rabo. Ukvarja pa se s skladenjskimi problemi in izra\xc5\xbeanja pomenskih odnosov._NEWLINE_Pragmatika so tudi predpisi, ki urejajo delovna razmerja delavcev v nekaterih zavodih: sprejeti novo pragmatiko.'